钦定古今图书集成/明伦汇编/官常典/第758卷 > 党哲
## 钦定古今图书集成/明伦汇编/官常典/第758卷 > 党哲

按《广元县志》：哲，拔贡生，任湖广安化县。流贼临城，无
兵防守，度不能支，乃集士民曰：“效死勿去，我之职也。
若城一破，皆不能活，尔等各寻生路，我自有处。”众遂
逃避远地，哲缢死。贼去，百姓归城，各置神主祀之。继
白当道，修建祠堂，凡水旱灾祲，祷之灵应。后来官斯
邑者，宿坛于祠，每以梦中告语兴利除害之事，恍如
生晤焉。